CELEX: 62008CN0029
Language: fi
Date: 2008-01-25 00:00:00
Title: Asia C-29/08: Ennakkoratkaisupyyntö, jonka Regeringsrätten (Ruotsi) on esittänyt 25.1.2008 — Skatteverket v. AB SKF

29.3.2008   
            
            
               FI
            
            
               Euroopan unionin virallinen lehti
            
            
               C 79/22
            
         Ennakkoratkaisupyyntö, jonka Regeringsrätten (Ruotsi) on esittänyt 25.1.2008 — Skatteverket v. AB SKF
   (Asia C-29/08)
   (2008/C 79/37)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Regeringsrätten
   Pääasian asianosaiset
   
      Kantaja: Skatteverket
   
      Vastaaja: AB SKF
   Ennakkoratkaisukysymykset
   
               1)
            
            
               Onko kuudennen arvonlisäverodirektiivin (1) 2 ja 4 artiklaa ja yhteisestä arvonlisäverojärjestelmästä annetun neuvoston direktiivin (2) 2 ja 9 artiklaa tulkittava siten, että kun verovelvollinen henkilö, jonka verovelvollisuus perustuu palvelujen myyntiin tytäryhtiölle, luovuttaa osuutensa tytäryhtiöstä, luovutus on liiketoimi, joka on katsottava kuuluvaksi arvonlisäveron alaisuuteen?
            
         
               2)
            
            
               Jos vastaus ensimmäiseen kysymykseen on se, että luovutus on lähtökohtaisesti verollinen liiketoimi, kuuluuko se kuudennen arvonlisäverodirektiivin 13 artiklan B kohdan d alakohdan 5 alakohdassa ja yhteisestä arvonlisäverojärjestelmästä annetun neuvoston direktiivin 135 artiklan 1 kohdan f alakohdassa tarkoitettuun yhtiöosuuksia koskevien liiketoimien verovapautuksen alaan?
            
         
               3)
            
            
               Siitä riippumatta, miten edellisiin kysymyksiin vastataan, voiko yleisiä kustannuksia koskeva vähennysoikeus syntyä suoraan luovutukseen liittyvien kustannusten osalta?
            
         
               4)
            
            
               Onko edellisiin kysymyksiin annettavan vastauksen kannalta merkitystä sillä, että tytäryhtiön osuudet luovutetaan vähittäin?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu neuvoston kuudes direktiivi 77/388/ETY (EYVL L 145, s. 1).
   
      (2)  28.11.2006 annettu neuvoston direktiivi 2006/112/EY (EUVL L 347, s. 1).